Történelem - közelmúlt

Ebben a részben a Runequest alapkönyvben a családi háttér kidolgozásához kapcsolódó időszakról lesz szó. Használható az ott leírtak kiegészítésére, megértésére.

# Grizly-csúcsi csata

A szoláris idő szerinti 1582-ben járunk. A lunárok megszállták az egész Társh királyságot, illetve… nem az egészet! Egy kis megtörhetetlen társhiak lakta terület még mindig ellenállt a hódítóknak.

A lunár fennhatóság alatt lévő Társhban Moiradész király uralkodik. Ő a lunár uralmat visszaállító harcias apjával Fargentésszel ellentérben filozófikus alkat volt. Viszont volt neki egy veje  Feketefogú Vosztor aki kiváló hadvezérnek bizonyult, és ő indított hadjáratot, hogy megtörje az ellenállókat.

A szabad társhiak legnagyobb városa Bagnot volt, és ez ellen indultak meg a Lunár Birodalom seregei. A szabad társhiak segítséget kértek. Ebben az időben Száltarban Tarkalor a trollölő uralkodik, aki fiatalkori kalandjai során érdemelte ki címét. Feleségének elnyerte a Tollas Lókirálynő Verala Tor a "Földek anyja" kezét aki a Legelők uralkodója. Ketten a Sárkányhágó királya és királynője címet viselték.

Ők siettek a szabad társhiak segítségére, sőt praxi és eszróliai segítséget is szereztek. Velük szemben maga a Vörös Császár hozta el légióit és a lunár mágia mestereit. A Grizly csúcs közelében csapott össze a két hadsereg. Hatalmas csata bontakozott ki, de végül a képzett mágusoknak köszönhetően a Lunár Birodalom győzedelmeskedett. Maga Tarkalor király és Verala Tor királynő is ott maradt a csatatéren. Ezt követően Bagnot városa elesett, és a szabad társhiak a Kero Fin hegy melletti Havascsúcsra a Rengető templom védelmébe szorultak vissza.

Száltar új királya Tarkalor fia Teraszarin, aki annyit tudott szépíteni a helyzeten, hogy megvédte Aldacsúr városát Száltartól északra, amit aztán országához csatolt. Egy új várost is alapított a társhi menekülteknek, Csakfalvát.

# Merészhoni hadjárat

1597-től a Lunár birodalom orgyilkosai sorban ölik meg a Száltar királyi ház Szent Országba menekült tagjait. Teraszarin királyt nem orgyilkos, hanem egy dinoszarusz öli meg vadászat közben 1600-ban, és vele kihalt a házának fő ága. Az új király egy oldalági rokon Szalinarg lesz. Ő koronázásakor egész családjával esküt tesz Száltar megvédésére, akár élete árán is. Erre hamarosan sor is került, mert 1602-ben a Vörös Császár minden korábbinál nagyobb sereggel vonul Száltar ellen. Magával hozza legképzettebb mágusait, légióit és a félelmetes Karmazsin Denevért a káosz démont is. Hiába a hősies védekezés, hiába szenvedett jelentős veszteséget a lunár sereg, hiába küldték az alvilágba a Karmazsin Denevért, végül a főváros Merészhon elesett, Szalinarg király családjával együtt meghalt, és Száltar lángját kioltották templomában.

A lunár megszállás zűrzavart hozott Száltarban. A megszállók szándékosan építettek a törzsek közötti ellentétekre, csak akkor avatkozva közbe, ha a harc az uralmukat veszélyeztette.

# Épülő fal csatája

1605-ben a Fekefogú Vosztor fia Bölcs Fazzur vette át a társhi seregek vezetését. A birodalom Száltár megszállása után egy saját tengeri kikötő megszerzését tűzte ki célul, elirigyelvén Nocsét tengeri kereskedelemből szerzett gazdagságát, ezért támadást indított a Szent Ország ellen.

Először a Cseles Tengeri hadjáratban Kársze ostromába kezdtek, de valójában Eszrólia ellen vonult a lunár fő sereg. Belintár istenkirály nem nézte tétlenül az eseményeket. Mágiájával egy falat emelt az Eszróliai határra, és birodalmának seregei megfutamították a támadó lunárokat.

# Prax megszállása

Mivel a Szent Ország felé nem sikerült elérni a tengert, a lunárok keletnek fordultak, és Praxon keresztül próbálkoztak. 1608-ban támadást indítottak, oázisról oázisra haladtak, még Dombordombig is eljutottak , de a folyamatos támadások hatására végül békekötésre kényszerültek, a paraxi törzsek sikeresen állnak ellen a hódítóknak.

1610-ben azonban Társhba érkezett Dzsáril a Pengék Hölgye, a Vörös Császár Inspirációja, egy félisteni hatalmú hős. Moriádész király ekkor eléri a megvilágosodást, és távozik e földi világból, miközben gyermeket nemz Dzsárilnak. Felesége a Tollas Lókirálynő rejtélyes körülmények közt meghal, trónon legidősebb fia Falandrosz követi.

Az új hadjárat Praxba már sikerrel járt. Az antiloplovas törzs átállt, és a Holdkatlani csatában győzedelmeskedtek a nomádok felett. Egy nap ostrom után elfoglalták a puszták egyetlen komoly városát Új Pávist is. Később megépítették kikötőjüket Korflut, de ez nem váltotta be a hozzá fűzött reményeket, nem sikerült megtörni a Szent Ország dominanciáját a tengeri kereskedelemben.

# Csillaghomlok felkelés

Száltar törzsei lázadoztak a lunár megszállók ellen, de uralkodó ház kihalásával jó ideig nem volt olyan vezető, aki összefogta volna őket. 1613-ban azonban feltelés robbant ki Csillaghomlok Kallír vezetésével, aki az egyik nagy törzs főnöknője, a királyi ház egyik ágának leszármazottja volt. A lunár katonai kormányzó, Euglyptus a kövér, gyorsan le akart számolni a lázadókkal, de a felkelők csapdába csalták az ellenük küldött sereget. Az alkalmatlan kormányzó halála után Bölcs Fazzurt nevezte ki a császár, aki sikeresen leverte ezt a felkelést, és Csillaghomlok Kallír Új Pávisba menekül. Fazzur talált egy tudós papot Temertaint, aki az uralkodó ház leszármazottja volt, ezért teljesen megfelelt bábkirálynak.

1615-ben a Lelegelő ellen is hadjáratot vezet a Lunár Birodalom, de a legelőiek az állatemberek segítségével kitérnek az ütközet elől, és folyamatosan zaklatták a megszállókat.

# Szent Ország lefejezése

A Vörös császár nem adta fel célját, hogy megszerezze a Szent Ország feletti uralmat, és a tengeri kereskedelemből származó jövedelmet. A korábbi kudarcból okulva jól előkészítették az hadjáratot. Rávették az Eszróliától nyugatra élő barbárokat, hogy folyamatos rabló hadjáratokkal zaklassák a Szent Országot.

1616-ban minden addiginál nagyobb támadással kellett szembenéznie az istenkirálynak. A nyugati barbárok minden korábbinál nagyobb sereggel törtek be, és az Oroszlánkirály lakomája néven elhíresült csatában legyőzik a Szent Ország seregét. Ezzel egy időben a Farkaskalózok a Koralintor öbölben megsemmisítik a flottát. Belintár az Alvilágba szállt, hogy segítséget szerezzen, de itt tőrbe csalta Dzsáril, feldarabolta, a részeit szétszórta, és erős mágiával elrejtette. A Szent Országban ezután tartottak egy Szerencse és Halál Mestereinek játékát, de minden résztvevő kudarcot vallott.

# Fehér Bika

Ugyanebben az évben Praxban volt rabszolgák megalakítják a Fehér Bika titkos társaságát. Vezetőjük egy idegenből jött hős Argrász, akit egy ősi szellemmel a Fehér Bikával azonosítanak. 1621-ben egy folyón leúszó óriás csecsemő bölcsőjét védik meg a lunár fosztogatóktól, majd a tengernél Argrász csatlakozik Harrekhez a berzerkerhez és a Farkaskalózokhoz, akikkel körbeutazza a tengereket.

# Lunár birodalom győzelme

Az uralkodó nélkül marad Szent Ország széthullott. 1618-ban a nyugati barbár hadúr a szolanti Szürke Sörény nagy hadjáratban pusztítja végig az országot. Bölcs Fazzur 1619-ben indítja meg a lunár seregeit délre. Hendrikiföldön az órlánti nép egy nagy hős Broján vezetésével fogott össze, de vereséget szenvedtek és Broján visszavonult Fehérfal erődtemplomába. Ezt ostromolni kezdik a lunár seregek, még a Karmazsin denevért is bevetik, de védők legyőzik a denevért, és sikerrel tartják magukat.

Eszróliában a lunár párti Vörös Föld Szövetség kezd erősödni. Fazzur szövetséget köt vezetőjével Handriával, aki lunár támogatással megszerzi a trónt. Hálából elkezdi egy Lunár templom építését. Fazzurt azonban váratlanul leváltják a sereg éléről, és Fényes Taciuszt, egy ősi nemesi család tagját nevezik ki helyére.

1621 telén több évi ostrom után a lunár sereg végső támadást indít Fehérfal erődtemploma ellen. Hatalmas veszteségek árán sikerül bevenni várat, amit a végén már csak pár tucatnyian védenek. Broján királynak sikerül elmenekülnie embereivel.

A lunár papok a győzelem után elpusztítják a szentélyt, "megölik" Órlántot és hitvesét Ernáldát, akik az alvilágra jutnak. Az égről eltűnik az Órlánt gyűrűje nevű csillagkép. A győzelemért Taciuszt nevezik ki Sárkányhágó kormányzó generálisának, Fazzur pedig visszavonul családi birtokára. A Vörös Császár egy évnyi ünneplést rendel el a birodalomban, de Sárkányhágóban nem ér véget a tél, Órlánt nélkül nem jön el a vihar évszak, és Ernálda nélkül nem indul újra az élet. Szárazság, éhínség és terméketlenség súlytja a vidéket.

Órlánt halála meggyengítette az istenek által megkötött Kozmikus Kompromisszumot. Ez a törés a káosz, a halál és a pusztulás visszatértét jelentheti a világba. Az egyensúly megbomlása azzal is járt, hogy halandók rendkívüli hatalomra tehettek szert. Megkezdődött a Hős háború.

# Hős háborúk kezdete

1622-ben Taciusz a lunár uralom megszilárdítására elkezdi építeni a Telő Hold templomát a Viharhegységben. Ezzel a Fényhatárt akarta kiterjeszteni, amin belül a lunár mágia sokkal hatékonyabban működik.

Közben elküldte egy seregét Broján király ellen Hendrikiföldre, sőt szövetkezett Larnste lábnyomában élő káosz királynővel  Kétkampós Gagix-al is, akinek káosz lényei kiözönlöttek Jab királyságából. Broján azonban sikeresen tőrbe csalta és legyőzte az ellene küldött lunár sereget Tulokdombnál. Ez a győzelem reményt keltett a megszállt területeken, mindenfelé lunár ellenes felkelések törtek ki, és ezzel megtörtént az első lépés Órlánt visszatérésére.

Hendrikiföldön sikeresen visszaverték a káosz lények támadását. Száltárba visszatért Csillaghomlok Kallír, és ismét a lázadás élére állt. Eszróliában letaszították a lunár párti királynőt a trónról, és polgárháború kezdődött a Vörös Föld és a Régi Föld frakciók közt. A lunár pártiakat a Legelők lovasai is segítették, de így is visszaszorultak. Társban pedig kiéleződött a viszony Falandrosz király és Fazzur közt, ráadásul a vadkan lovasok is fosztogattak.

A következő évben Eszróliában Broján segítségével a Régi Föld frakció győzött Nocsét városában. Taciusz sereget küldött, és ostromolni kezdte a várost, de a tengeri hajózást nem tudta blokkolni, így az ostrom sikertelen. Társhban közben egy troll sereg vonult át Ólomvár felé. A lunárpárti Tollas Lókirálynőt harcban halt meg, egyesek szerint saját testőrei ölték meg. Utóda húga Vistera "keserű szívvel", aki lunár ellenes kampányt kezdett.

1624-ben a farkaskalózok ismét Eszróliába érkeztek Harrek a berszerker és Argrász a fehér bika vezetésével. Broján és Szamasztina királynő szövetséget kötött velük, cserébe a Csodák városának felprédálását ígérték. Hozzájuk csatlakozott egy nyugati barbár sereg Szürkesörény vezetésével. A Tollas-gázlói csatában nagy győzelmet aratnak a lunárok felett, még annak ellenére is, hogy a nyugati barbárok csata közben elárulták őket. A lunár papok lánggal próbálták elemészteni Harreket, de a varázslat visszaütött, és sok lunár pap meghalt még a csatatértől távol is.

A győzelem után Órlánt nagy menydörgéssel visszatért, gyűrűje ismét az égre emelkedett, és Ernálda is visszatért templomába. A lunár sereg elmenekült, a Vörös Föld frakció elbukott, Broján pedig Kethaela királyának nyilvánította magát. Argrász visszatért Praxba ahol megidézte egy halhatatlan hős Aranyfogú Jáldon szellemét, és egyesítette a puszták törzseit. Harrek és farkaskalózai felprédálták a Csodák városát, és ez a bűn Broján fejére szállt. Száltárban humakti harcosok megölték Temertain herceget a lunár báburalkodót.

# Sárkánykelés

1625-re Taciusz a lunár kormányzó szorongatott helyzetbe került. Mindent egy lapra tett fel: az új lunár templom befejezésére és felszentelésére, amivel kiterjeszheti a fényhatárt, ahol a lunár mágia jobban működik. Ide vonta össze az erőit, bezárkózott, és titkos szertartásokba kezdett.

Praxban Argrász a törzsek élén legyőzte az ottani lunár sereget, majd bevette Pávis városát. Seregét az új lunár templon ellen vezette, de Taciusz egy démont küldött ellenük, és a nomádok megfutottak.

Broján és serege ellen is egy démon támadt, és Broján, talán a Csodák városa elleni árulása miatt, elesett a csatában.

Az új templom felszentelésére összegyűlt minden lunár párti vezető, pap és varázsló. Védelmül a provincia teljes seregét rendelték ide. A szertartást azonban megzavarták. Hirtelen az égre emelkedett Órlánt gyűrűje tíz csillaggal, egy zöld csillag lehullt, és körbe ment az égen. A hegy meghasadt, és egy gigászi valódi sárkány tört elő, lenyelve mindenkit aki a környéken tartózkodik. Felemelkedett az égre, és a Vörös hold felé tört. A Vörös Császár minden mágikus erejére szüksége volt, hogy visszaverje. Végül a sárkány visszatért a föld alá.

A csapás hatalmas volt a lunár birodalomra. Elvesztette déli seregei, mágusai és papjai jelentős részét. Mindenhol lázadások törtek ki, és északon is mozgolódni kezdtek Pent nomád törzsei.

# Száltár felszabadítása

Bölcs Fazzur vezetésével lunár sereg indult Társhból Száltár felé. Elfoglalták Aldacsúr városát az ottani lunárpártiak segítségével, de aztán a Veszélygázlói csatában Csillaghomlok Kallír csapatai feltartóztatták őket. Kallírt Száltar hercegének választtották Merészhonban, Társhban viszont törésre került a sor Falandrosz király és Bölcs Fazzur közt.